ອຸປະກອນສະຕາລິງ ຂອງທ່ານອີລອນ ມັສຄ໌, ໄດ້ຊ່ວຍເຫຼືອປະເທດຢູເຄຣນ ໃນລະຫວ່າງການເຮັດສົງຄາມກັບ ຣັດເຊຍ ແນວໃດ
ພວກມັນໄດ້ຖືກນໍາໃຊ້ເຂົ້າໃນການປະຕິບັດງານ ໃນການຍິງປືນໃຫຍ່ ແລະປະຕິບັດການກັບ ເຮືອບິນທີ່ບໍ່ມີຄົນຂັບ ຫຼື ໂດຣນ, ແຕ່ ຍັງສາມາດໂທຜ່ານຊູມ ຈາກບໍລິເວນທີ່ຄວບຄຸມ ໃນໄລຍະໄກຂອງປະເທດ
ການສົ່ງອຸບປະກອນອິນເຕີເນັດເພື່ອຮັບດາວທຽມສະຕາລິງ (Starlink) ຫຼາຍໆພັນອັນ ຂອງທ່ານອີລອນ ມັສຄ໌ (Elon Musk) ໄປປະເທດຢູເຄຣນ, ເປັນການຊ່ວຍເຫຼືອທີ່ສໍາຄັນເປັນຢ່າງຍິ່ງ ສໍາລັບປະເທດດັ່ງກ່າວ ໃນການຕໍ່ສູ້ກັບ ຣັດເຊຍ VOA ພາກພາສາ ຣັດເຊຍ ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ມີລາຍລະອຽດ ມາສະເໜີທ່ານໃນອັນດັບຕໍ່ໄປ ອຸບປະກອນອິນເຕີເນັດສະຕາລິງ ເປັນເຄື່ອງມືສໍາຮອງຂໍ້ມູນທີ່ມີປະໂຫຍດ ເມື່ອເຄືອຂ່າຍລະບົບອິນເຕີເນັດຂອງ ຢູເຄຣນ ບໍ່ສາມາດນໍາໃຊ້ໄດ້ ອຸບປະກອນອິນເຕີເນັດດາວທຽມດັ່ງກ່າວ ທີ່ຜະລິດໂດຍບໍລິສັດສເປສແອັກສ໌ (SpaceX) ຂອງທ່ານອີລອນ ມັສຄ໌, ແມ່ນລະບົບການເຊື່ອມຕໍ່ທາງອິນເຕີເນັດທີ່ສາມາດເຄື່ອນທີ່ໄດ້ນັ້ນ ໄດ້ຖືກສົ່ງໄປໃຫ້ປະເທດຢູເຄຣນແລ້ວເປັນຈໍານວນຫຼາຍພັນອັນ ພວກມັນໄດ້ຖືກນໍາໃຊ້ເຂົ້າໃນການປະຕິບັດງານ ການຍິງປືນໃຫຍ່ ແລະປະຕິບັດການກັບເຮືອບິນທີ່ບໍ່ມີຄົນຂັບ ຫຼື ໂດຣນ, ແຕ່ ຍັງສາມາດໂທຜ່ານຊູມ (Zoom) ຈາກບໍລິເວນທີ່ຄວບຄຸມໃນໄລຍະໄກຂອງປະເທດນໍາອີກດ້ວຍ ອຸບປະກອນອິນເຕີເນັດດາວທຽມສະຕາລິງ ໄດ້ດໍາເນີນການນໍາໃຊ້ຄັ້ງທໍາອິດ ເມື່ອວັນທີ 26 ກຸມພາ, ພຽງສອງມື້ລຸນຫຼັງທີ່ສົງຄາມໄດ້ເລີ້ມຕົ້ນຂຶ້ນ ອີງຕາມຮອງນາຍົກລັດຖະມົນຕີຂອງຢູເຄຣນ ທ່ານມິຄາຍໂລ ເຟໂດຣອບວ໌ (Mykhailo Fedorov), ສະເພາະແຕ່ຢູ່ໃນເມືອງເຊີນີຮີບ (Chernihiv) ເທົ່ານັ້ນ ການຄົມມະນາຄົມສື່ສານທາງເຄໂບ ແມ່ນໄດ້ຖືກທໍາລາຍໄປກວ່າ 10 ກິ ໂລແມັດ ອັນເນື່ອງມາຈາກສົງຄາມ ຜູ້ໃຫ້ບໍລິການຢູ່ໃນພື້ນທີ່ ສາມາດຈັດການການເຂົ້າເຖິງລະບົບອິນເຕີເນັດຄືນໃໝ່ ດ້ວຍອຸບປະກອນສະຕາລິງພຽງລະບົົບດຽວ ປັດຈຸບັນ, ຫຼາຍກວ່າ 1 ໝື່ນ 4 ພັນ ຂອງອຸບປະກອນອິນເຕີເນັດດາວທຽມສະຕາລິງ ໄດ້ດໍາເນີນງານຢູ່ໃນທົ່ວປະເທດຂອງຢູເຄຣນ, ອີງຕາມລາຍງານຂອງ ທ່ານ ທັອດ ຮໍາຟຣີ (Todd Humphrey), ນັກຄົ້ນຄວ້າຈາກມະຫາວິທະຍາໄລເທັກ ຊັສ, ເຊິ່ງເປັນທີ່ປຶກສາຂອງບໍລິສັດສະເປສເອັກສ໌ ທ່ານຮໍາຟີຣ ກ່າວວ່າ ອຸບປະກອນສະຕາລິງ ແມ່ນມີຄວາມສໍາຄັນຫຼາຍ ເນື່ອງຈາກລະບົບເຄືອຂ່າຍຂອງ ຢູເຄຣນ ແມ່ນຖືກໂຈມຕີໂດຍ ຣັດເຊຍ, ເຊິ່ງທ່ານໄດ້ກ່າວຜ່ານທາງຊູມວ່າ: ພວກລັກເຈະຂໍ້ມູນຂອງ ຣັດເຊຍ ໄດ້ພະຍາຍາມທີ່ຈະໂຈມຕີ ອຸບປະກອນສະຕາລິງເຊັ່ນດຽວກັນ, ອີງຕາມຖະແຫຼງການປະຈໍາເດືອນພຶດສະພາຈາກ ທ່ານ ມັສຄ໌ ແຕ່ວ່າ ການໂຈມຕີດັ່ງກ່າວນັ້ນ ບໍ່ປະສົບຜົນສໍາເລັດແຕ່ຢ່າງໃດ ທ່ານທັອດ ຮໍາຟຣີ, ນັກຄົ້ນຄວ້າຈາກມະຫາວິທະຍາໄລເທັກຊັສ ກ່າວຜ່ານທາງຊູມວ່າ: ອຸບປະກອນອິນເຕີເນັດສະຕາລິງ ມີການນໍາໃຊ້ສໍາລັບພົນລະເຮືອນເຊັ່ນກັນ ທ່ານຄອນສແຕນຕິນ ນົວເມັນໂກ (Konstantin Naumenko), ຈາກການຄົມມະນາຄົມສື່ສານໂວດາຟອນຂອງ ຢູເຄຣນ ກ່າວຜ່ານທາງຊູມເປັນພາສາອັງກິດວ່າ: ອີງຕາມລາຍງານທາງດ້ານການເມືອງ, ປະທານາທິບໍດີຂອງຢູເຄຣນ ທ່ານໂວໂລດີເມຍ ເຊເລັນສກີ ກໍໃຊ້ລະບົບສະຕາລິງໃນການເຜີຍແຜ່ຂໍ້ມູນຂ່າວສານທີ່ສໍາຄັນສູ່ສາທາລະນະ ແລະສົນທະນາກັບບັນດາຜູ້ນໍາລະດັບໂລກໂດຍຜ່ານທາງຊູມ ລວມເຖິງທ່ານເອັມມານູເອລ ມາກຣົງ ຜູ້ນໍາຂອງປະເທດຝຣັ່ງ ແລະປະທາ ນາທິບໍດີຂອງສະຫະລັດ ທ່ານໂຈ ໄບເດັນ ຢູເຄຣນ ຍັງໄດ້ໃຊ້ອຸບປະກອນສະຕາລິງ ໃນການເຜີຍແຜ່ຮູບພາບ ແລະວີດີໂອຕ່າງໆກ່ຽວກັບເຫດການທີ່ເກີດຂຶ້ນຢູ່ພາຍໃນປະເທດ, ແລະໂຕ້ຕອບຕໍ່ການໂຄສະນາຊວນເຊື່ອຕ່າງໆຂອງ ຣັດເຊຍ, ເຊິ່ງທ່ານຄອນສແຕນຕິນ ນົວເມັນໂກ ກ່າວເປັນພາສາອັງກິດ ຜ່ານທາງຊູມວ່າ: ລັດຖະບານສະຫະລັດ ສະໜັບສະໜຸນການສະໜອງອຸບປະກອນສະຕາລິງໃຫ້ກັບປະເທດຢູເຄຣນ ໜ່ວຍງານເພື່ອການພັດທະນາສາກົນໄດ້ດໍາເນີນງານຮ່ວມກັບບໍລິສັດສະເປັສເອັກສ໌ ໃນການຂົນສົ່ງລະບົບສະຕາລິງ ປະມານ 5 ພັນອັນ ໄປໃຫ້ປະເທດຢູເຄຣນ